open-index/open-wikipedia-markdown huggingface dataset:
კაისერის არქეოლოგიური მუზეუმი

**კაისერის არქეოლოგიური მუზეუმი** () — მუზეუმი კაისერში, თურქეთი. კაისერის არქეოლოგიური მუზეუმი, რომელიც დაახლოებით 50 წელი მუშაობდა გადაიტანეს კაისერის ციხისიმაგრეს შიგნით მდებარე ახალი მუზეუმის შენობაში და 2019 წლის 19 ოქტომბრიდან ღიაა ვიზიტორებისთვის. ახალ მუზეუმში არის 14 საგამოფენო დარბაზი ქრონოლოგიური თანმიმდევრობით. გამოფენითი დარბაზების ნაწარმოებები ქალკოლითური ხანიდან გვიანი ოსმალური პერიოდამდე მოიცავს. 

კაისერი არის ძველი ქალაქი. ქულთეპეს ნანგრევები ქალაქიდან დაახლოებით 22 კილომეტრით სამხრეთ-დასავლეთითაა.  ძველი მუზეუმი გაიხსნა 1969 წლის 26 ივნისს, ახალი კი 2019 წელს.

## გამოფენები
### წინა მუზეუმი
პირველი დარბაზი ეთმობოდა ქულთეფეს ნანგრევებს. თიხის ტაბლეტების წარმოშობა ან ასურული სავაჭრო პოსტია (ყარუმი) ან ხეთური ქალაქი ქულთეპე (ნესა). ეს არის თურქეთის ყველაზე ადრეული წერილობითი მასალები (დაახლოებით ძვ. წ. 1900), ვარდები, ვაზები, ბეჭდები, ფიალები, ლითონის ნივთები და სხვადასხვა რელიეფები. ორ დარბაზს შორის კორიდორში გამოფენილია ფრიგიული კერამიკა. მეორე დარბაზი იყო გვიანი ცივილიზაციების დარბაზი, როგორიცაა ელინისტური, რომაული და ბიზანტიური ეპოქები. ეს არის სამკაულები, ფიგურები, მარმარილოს სკულპტურები და ა. შ. ერთ-ერთი ყველაზე მნიშვნელოვანი ნივთი იყო ჰერაკლეს სარკოფაგი, რომელიც იპოვეს ახლომდებარე შენობის მშენებლობის დროს. ეზოშიც იყო რამდენიმე ნივთი.

### ახალი მუზეუმი
სულ 13 გამოფენითი დარბაზია, კერძოდ: ქალკოლითური პერიოდის დარბაზი, ადრეული ბრინჯაოს პერიოდის დარბაზი, ტაბლეტების დარბაზი, ასურული სავაჭრო კოლონიების პერიოდის დარბაზი, ხეთური პერიოდის დარბაზი, გვიანი ხეთური პერიოდის ქვის არტეფაქტების დარბაზი, არქაული-კლასიკური პერიოდის დარბაზები, ელინისტური პერიოდის დარბაზი, რომაული პერიოდის დარბაზი, აღმოსავლეთ რომაული პერიოდის დარბაზი, სელჩუკური პერიოდის დარბაზი და ოსმალური პერიოდის დარბაზი, სადაც გამოფენილია კაისერსა და მის მიმდებარე ტერიტორიაზე ნაპოვნი არტეფაქტები, ასევე ქულთეფე ქანიშ/ნეშას გათხრებში ნაპოვნი არტეფაქტები, რომლებიც განუწყვეტლივ ითხრებოდა 1948 წლიდან დღემდე, ქულთეფე ყარუმ/კანიშის ნანგრევებში, კაისერიდან 22 კმ აღმოსავლეთით. არის ასევე დროებითი საგამოფენო დარბაზი, სადაც ტარდება დროებითი გამოფენები.

## სქოლიო
კატეგორია:თურქეთის მუზეუმები
კატეგორია:1969 წელს დაარსებული მუზეუმები
კიულგრინდა

მინი|250პქ|მარჯვნივ|კიულგრინდა 2009 წელს
**კიულგრინდა** — ფოლკლორული მუსიკალური ჯგუფი ვილნიუსიდან, ლიეტუვიდან, რომელიც დაარსდა 1989 წელს ინიიასა და იონას ტრინკუნასების მიერ. ჯგუფი დაკავშირებულია ლიეტუვურ ნეოპაგანურ მოძრაობა „რომუვასთან“ და ხშირად გამოდის მოძრაობის ცერემონიების ფარგლებში.

## ისტორია 
ჯგუფი 1989 წელს დააარსეს იონას ტრინკუნასმა და მისმა მეუღლემ ინია ტრინკუნიენემ, რომლებიც ასევე იყვნენ თანამედროვე წარმართული მოძრაობის, რომუვას, ლიდერები. ჯგუფი თავიდანვე ფუნქციონირებდა, როგორც ამ მოძრაობის მუსიკალური გამოხატულება. ჩაწერილი მასალის ნაწილი რომუვას წევრებისთვის „მუსიკალურ წმინდა წერილებად“ ფუნქციონირებდა და ჯგუფი რეგულარულად მონაწილეობდა მოძრაობის ღონისძიებებში, როგორც მისი განუყოფელი ნაწილი. რომუვას ვებსაიტზე, კიულგრინდა აღწერილია, როგორც „რიტუალური ფოლკლორული ჯგუფი“.

ჯგუფი თავის სახელს *კიულგრინდას* - საიდუმლო ჟემაიტიურ წყალქვეშა ბილიკს უნდა უმადლოდეს. კიულგრინდას მუსიკა, როგორც წესი, შედგება ფოლკ მუსიკის პირდაპირი შესრულებებისგან, სტუდიური მცირე გაუმჯობესებით და ვოკალურ შესრულებაზე ფოკუსირებით. იგი სპეციალიზირებულია *სუტარტინებზე*, პოლიფონიური სიმღერისა და გალობის ტრადიციულ ფორმაზე, სადაც რამდენიმე ვოკალისტი ასრულებს ურთიერთდაკავშირებულ მელოდიებს, რომლებიც რიტმული გამეორების გზით ქმნის მუსიკას. მუსიკოლოგმა დაივა რაჩიუნაიტე-ვიჩინიენემ ეს ტექნიკა შეადარა მრავალფეროვანი ქსოვილის ქსოვას.

ჯგუფმა თანამშრომლობდა სხვა ისეთ შემსრულებლებთან, როგორებიც არიან ელექტრონული მუსიკის მუსიკოსი დონისი, მომღერალი რასა სერა და მძიმე მეტალის ჯგუფი Ugnėlakis. ამ უკანასკნელთან თანამშრომლობის შედეგად ჩამოყალიბდა ფოლკ-როკ ჯგუფი Žalvarinis.

## დისკოგრაფია 
მარჯვნივ|მინი|250x250პქ| კიულგრინდა ვილნიუსში 2007 წელს
Kulgrinda-ს ალბომები თავდაპირველად გამოუშვა Dangus Records-მა. მოგვიანებით ჯგუფმა კონტრაქტი გააფორმა Aurea Studija-სთან.

* 1996: *კიულგრინდა* – კასეტა
* 2002: *Ugnėlakis su Kūlgrinda* – უგნელაკისთან ერთად
* 2002: *Ugnies Apeigos* („ცეცხლის რიტუალი“)
* 2003: *სოტვარასი* – დონისთან ერთად
* 2003: *Perkūno Giesmės* („პერკუნას ჰიმნები“)
* 2005: *Prūsų Giesmės* („პრუსიული ჰიმნები“, შესრულებული გადაშენებულ ძველ პრუსიულ ენაზე)
* 2007: *Giesmės Saulei* („მზის ჰიმნები“)
* 2009: *Giesmės Valdovui Gediminui* („მეფე გედიმინასის ჰიმნები“)
* 2013: *Giesmės Žemynai* („ჟემინას ჰიმნები“) – დონისთან ერთად
* 2014: *Laimos Giesmės* („ლაიმას ჰიმნები“)
* 2018: *Giesmės Austėjai* („ჰიმნები აუსტეიასთვის“)

## რესურსები ინტერნეტში 
* ოფიციალური ვებსაიტი ლიეტუვურ ენაზე

## სქოლიო 
კატეგორია:1989 წელს ჩამოყალიბებული ჯგუფები
კატეგორია:ლიეტუვური კულტურა
დუნჯერის სასახლე

300px|მინი
**დუნჯერის სასახლე** () — სასახლე ჩელარევოში, სერბეთი. იგი აგებულია დუნჯერის ოჯახის მიერ და ამჟამად რეკონსტრუქციის პროცესშია. სასახლე 1983 წელს გამოცხადდა განსაკუთრებული მნიშვნელობის კულტურის ძეგლად და დაცულია სერბეთის რესპუბლიკის მიერ.

## სქოლიო
კატეგორია:სერბეთის სასახლეები
სოკოგრადი

300px|მინი
**სოკოგრადი** () — შუასაუკუნეების ქალაქი და ციხესიმაგრე, რომელიც მდებარეობს სპა-ქალაქ სოკობანიადან 2 კმ-ით აღმოსავლეთით, სერბეთი. ციხესიმაგრე 1982 წელს გამოცხადდა დიდი მნიშვნელობის კულტურის ძეგლად და იგი დაცულია სერბეთის რესპუბლიკის მიერ.

## ისტორია
ციხესიმაგრე დაარსდა VI საუკუნეში აღმოსავლეთ რომის იმპერიის იმპერატორ იუსტინიანე I-ის მეფობის დროს, პანონიელი ავარებისა და სლავების ბალკანეთის ნახევარკუნძულზე შემოსევების თავიდან ასაცილებლად. 1172 წელს იგი დაიკავა სტეფან ნემანიამ და გახდა შუასაუკუნეების სერბული სახელმწიფოს ნაწილი. ბოგომილების სერბეთიდან განდევნის დროს, ნემანიას შეტაკება ჰქონდა სოკოს ადმინისტრატორთან, რომელიც თავად ბოგომილი იყო. ოსმალეთის იმპერიამ იგი დაიკავა 1398 წელს. ქალაქი განადგურდა ოსმალეთის ძალადობრივი თავდასხმის შედეგად და დღეს მხოლოდ ზედა ქალაქის ნაშთებია ხილული კარიბჭესთან, კედლებთან და სამ კოშკთან ერთად. სოკოგრადი ნიშნავს „შევარდენის ქალაქს“. ეს სახელი მიიღო იმიტომ, რომ ქალაქში ბევრი ბაზიერი ცხოვრობდა, რომლებიც გადასახადს წარმოდგენილი შევარდნებით იხდიდნენ. 

## რესურსები ინტერნეტში
*Soko Grad article in Politikin Zabavnik
* Section Fortress - Soko Grad 
* Sokograd

## სქოლიო
კატეგორია:სერბეთის ციხესიმაგრეები
ლესკოვაცის სამების ტაძარი

300px|მინი
**ლესკოვაცის სამების ტაძარი** () — ნიშის ეპარქიის საკათედრო ტაძარი, რომელიც მდებარეობს ლესკოვაცის ცენტრში. იგი ლესკოვაცის არქიტექტურული მემკვიდრეობის ერთ-ერთი უმნიშვნელოვანესი ნაწილია, დღეს იგი სახელმწიფო დაცვის ქვეშ იმყოფება როგორც კულტურული ძეგლი.

მისი მშენებლობის ინიციატივა წამოაყენა ვიდოვდანმა 1919 წელს. სამშენებლო სამუშაოები, ანდოსის გეგმების მიხედვით, დაიწყო 1922 წლის სექტემბერში, ფუნდამენტი აკურთხეს 1922 წლის 15 ოქტომბერს. ტაძარი დასრულდა 1931 წელს და მის საზეიმო კურთხევას ესწრებოდა სერბეთის და მთელი იუგოსლავიის მეფე ალექსანდრე I კარაგეორგიევიჩი.

## სქოლიო
კატეგორია:სერბეთის ტაძრები
პიროტის ციხესიმაგრე

300px|მინი
**პიროტის ციხესიმაგრე** ან **მომჩილის ციხესიმაგრე** ( და ) — ციხესიმაგრე პიროტში, სერბეთი. იგი აშენდა XIV საუკუნეში ბულგარელი ავაზაკისა და ადგილობრივი მმართველის მომჩილის მიერ. 1344 წელს რეგენტობამ დადო ალიანსი ბულგარეთთან, რომელიც მოითხოვდა ფილიპოპოლისის (პლოვდივი) და ევროს მდინარის გასწვრივ ჩრდილოეთ თრაკიაში მდებარე ცხრა სხვა ქალაქის ჩაბარებას. მიუხედავად ამისა, მათი ოკუპაციის შემდეგ, ივან ალექსანდრემ თავი შეიკავა იოანე VI კანტაკუზენის ძალების წინააღმდეგ პირდაპირი მოქმედებისგან, რომლებიც მოქმედებდნენ სამხრეთ და აღმოსავლეთ თრაკიაში. იმავდროულად, მომჩილი, ყოფილი ავაზაკი, რომელსაც კანტაკუზენმა დააკისრა კონტროლი მეროპეზე, გადავიდა რეგენტობის მხარეს.

## ლიტერატურა
* 
* 

## რესურსები ინტერნეტში
* Association of fortresses and remnants of fortified towns in Serbia , Pirot
* Pirotski grad SANU web-site, at www.spomenicikulture.mi.sanu.ac.rs 
* Pirot.Org 

## სქოლიო
კატეგორია:სერბეთის ციხესიმაგრეები
ხენმეტპტაჰი

**ხენმეტპტაჰი** — ძველი ეგვიპტის მეფის ქალიშვილი, რომელიც, სავარაუდოდ, მეორე დინასტიის პერიოდში ცხოვრობდა. იგი ცნობილია მხოლოდ მისი სტელადან, რომელიც ოდესღაც მის აკლდამაში უნდა დებულიყო, თუმცა ჰელუანში იქნა ნაპოვნი. სტელაზე ხემეტპტაჰი შესაწირავი მაგიდის წინ, სკამზე მჯდომარეა გამოსახული. ამ მაგიდის გვერდით ვხედავთ უხვ შესაწირავს. ამ სცენის ზემოთ ვკითხულობთ მოკლე ტექსტს: *„მეფის ასული ხენმეტფთაჰ“.* მისი მამის ვინაობა უცნობია. სტილისტური ნიშნებით სტელა მეორე დინასტიას უნდა მიეკუთვნებოდეს.

## სქოლიო
კატეგორია:ძველი ეგვიპტის პრინცესები
კატეგორია:ეგვიპტის მეორე დინასტია
ლესკოვაცის ბრძოლა

**ლესკოვაცის ბრძოლა** გაიმართა 1454 წლის 24 სექტემბერს, სერბეთზე ოსმალური შემოსევის დროს. სერბული ორი არმია იყო მომზადებული დესპოტატის დასაცავად პირველი ნიკოლა სკობალიჩის მეთაურობით დუბოჩიცაში, ლესკოვაცთან ახლოს, და მეორე მდინარე სიტნიცის ნაპირებზე კოსოვოში.

ოსმალთა პირველმა ძალებმა, რომლებიც სოფიიდან მიდიოდნენ, ჩაკეტეს სკობალიჩის არმია სერბეთის ჩრდილოეთიდან. დესპოტმა ჯურაჯ ბრანკოვიჩმა შესთავაზა სკობალიჩს ან ჩაბარება ან ოსმალთა არმიისგან დამალვა, სანამ იანოშ ჰუნიადი ვერ გაამაგრებდა ან ვერ გაათავისუფლებდა სერბული არმიის ნაწილს, რაც ოსმალებს საშუალებას მისცემდა წინააღმდეგობის გარეშე გაეძარცვათ და გაეანადგურებინათ დესპოტატის მდიდარი სამხრეთი ნაწილი. ახალგაზრდა ვოივოდა არ დაემორჩილა დესპოტს და მაკედონიიდან მომავალი ოსმალური არმია სკობალიჩს შეხვდა ბანიის მახლობლად. სერბებმა გადამწყვეტი გამარჯვება მოიპოვეს ოსმალურ არმიაზე, გამოიყენეს პარტიზანული ტაქტიკა.

სკობალიჩმა გააგრძელა წინააღმდეგობა ოსმალებთან, მოქმედებდა სამხრეთ სერბეთში და ლესკოვაცის მხარეში, და კიდევ ერთი გამარჯვება მოიპოვა სულთნის არმიებზე კრუშევაცის ბრძოლაში იანოშ ჰუნიადის დახმარებით. მისი გენერლების უშედეგობამ სკობალიჩის პატარა არმიის დამარცხებაში აიძულა მეჰმედ II პირადად ებრძოლა სერბ ვოივოდასთან. მან გააძლიერა თავისი არმიები და ბოლოს შეხვდა სკობალიჩს 1454 წლის 16 ნოემბერს, დაამარცხა მისი არმია ტრიპოლიეში (ნოვო-ბრდოს მახლობლად), სადაც ვოივოდა ნიკოლა ტყვედ ჩაიგდეს და წამებით მოკლეს.

## სქოლიო
კატეგორია:სერბეთის ბრძოლები
კატეგორია:ოსმალეთის ბრძოლები
კატეგორია:1454 წლის ბრძოლები
კატეგორია:XV საუკუნის ბრძოლები
პრინცესა ხენტკაუსი

**ხენტკაუსი** (მოხსენიებულია: ძვ. წ. 2430 წ.) — ძველი ეგვიპტის პრინცესა. იგი ცხოვრობდა მე-4 და მე-5 დინასტიის დროს. მისი მშობლების ვინაობა უცნობია, მაგრამ იმის გამო, რომ ის ატარებდა „მეფის სხეულის ასულის“ ტიტულს, მისი მამა, სავარაუდოდ, მეფე უნდა ყოფილიყო (შესაძლოა ხეფრენი). ხეფრენის ვაჟ მენკაურას ჰყავდა ქალიშვილი, ხენტკაუს I; ამრიგად, პრინცესა ხენტკაუსი შესაძლოა ხაფრას ქალიშვილი და ხენტკაუს I-ის დეიდა იყო.

ხენტკაუსი ცოლად გაჰყვა პრინც ხუფუხაფ II-ს. მათ ორი ვაჟი შეეძინათ: ხაფ-ხუფუ და სეტი-პტაჰი. ხენტკაუსი მეუღლესთან ერთად დაკრძალეს გიზაში, სამარხ G 7150-ში. მისი გამოსახულება ამ აკლდამაში გვხვდება.

## იხილეთ აგრეთვე
* ხენტკაუს I 
* ხენტკაუს II

## სქოლიო
კატეგორია:ეგვიპტის მეოთხე დინასტიის პრინცესები
კატეგორია:გარდაცვლილი ძვ. წ. III ათასწლეული
ნებტი-ტეპიტესი

**ნებტი-ტეპიტესი** (*nb.tỉ tp ỉt=s*, „ორი გვირგვინი მამამისის თავზე“; მოხსენიებულია: ძვ. წ. 2550) — ძველი ეგვიპტის პრინცესა. იგი მოხსენიებულია დედის, მერესანხ II-ის აკლდამაში.

## ბიოგრაფია 
ნებტი-ტეპიტესი შესაძლოა პრინც ჰორბაეფისა და მისი ნახევარდის, მერესანხ II-ის ქალიშვილი ყოფილიყო. მას ჰყავდა ორი დედამამიშვილი: და ნეფერტკაუ III და ძმა ჯატი. ჰორბაეფის გარდაცვალების შემდეგ, მერესანხი დაქორწინდა მეფეზე (ან ჯედეფრეზე ან ხეფერნზე) და გახდა დედოფალი. ამის მიხედვით ნებტი-ტეპიტესი დედის მეორე ქმრის დისშვილი და დედინაცვალი გამოდიოდა.
## სქოლიო
კატეგორია:ეგვიპტის მეოთხე დინასტიის პრინცესები
კატეგორია:გარდაცვლილი ძვ. წ. III ათასწლეული
სტასის პოვილაიტისი

მინი| სტასის პოვილაიტისი დიდების ხეივანზე ნიდაში
**სტასის პოვილაიტისი** (15 იანვარი, 1947 – 6 ოქტომბერი, 2015) — ლიეტუველი მომღერალი და მაესტრო. დაიბადა კაუნასში და გარდაიცვალა პალანგაში.

2010 წელს დაიწყო თავისი სატელევიზიო კარიერა არხ „TV3“-ზე, რომელსაც ერქვა „Šeimų dainos“, სადაც იყო კომისიის თავმჯდომარე.

## რესურსები ინტერნეტში 
* გარდაიცვალა სტასის პოვილაიტისი // kurier.lt, 7-10-2015
* სტასის პოვილაიტისი | Lrytas.lt

## სქოლიო 
კატეგორია:გარდაცვლილი 2015
კატეგორია:დაბადებული 1947
კატეგორია:დაბადებული 15 იანვარი
კატეგორია:გარდაცვლილი 6 ოქტომბერი
რიგუნთი

**რიგუნთი** (დ. დაახ. ახ. წ. 569 — გ. ახ. წ. 589 წლის შემდეგ, ასევე ცნობილი როგორც **რიგუნდისი**) — ფრანკი პრინცესა, მეროვინგ მეფე ხილპერიკ I-ისა და დედოფალ ფრედეგუნდის ქალიშვილი.

## ბიოგრაფია 
რიგუნთი იყო ხილპერიკ I-ისა და დედოფალ ფრედეგუნდის უფროსი შვილი და ის ერთადერთი ქალიშვილი, რომელზეც წერილობითი ცნობები შემოგვრჩა. დაახლოებით 583 წელს დანიშნეს ვესტგოთთა მეფის, ლეოვიგილდის, უფროს ვაჟზე, რეკარედზე. 584 წლის სექტემბერში იგი გაგზავნეს ესპანეთში, და მზითვად დიდი საგანძური გაატანეს. მოგზაურობის დროს მეფე ხილპერიკი გარდაიცვალა, პრინცესის გამყოლმა ჯარისკაცებმა განძეულობა მოიპარეს და გაიქცნენ. ტულუზაში ჰერცოგმა დიდემ ქალს ის მცირე ოქროულობაც ჩამოართვა, რაც მოღალატეებს გადარჩენოდათ. რიგუნთი დედას 585 წელს დაუბრუნდა.

მან თავი დედასთან შეაფარა და გარყვნილ ცხოვრებას ეწეოდა, რის გამოც ფრედეგუნდთან ხშირი უთანხმოებები მოსდიოდა, რომელთაგან ზოგი იმდენად მძიმეც კი იყო, რომ 589 წელს დედამისმა მისი მოკვლა სცადა. პრინცესის გარდაცვალების თარიღი უცნობია.
## ლიტერატურა
* Eugen Ewig: *Die Merowinger und das Frankenreich*. 4. Auflage, Kohlhammer Verlag, Stuttgart 2001. 
* Martina Hartmann: *Aufbruch ins Mittelalter. Die Zeit der Merowinger.* Darmstadt 2003, .
## რესურსები ინტერნეტში
* Gregory of Tours, *Historiae*
## სქოლიო
კატეგორია:მეროვინგები
კატეგორია:დაბადებული 560-იანები
კატეგორია:ფრანკთა პრინცესები
კატეგორია:გარდაცვალების წელი უცნობია
Nintendo 2DS

**Nintendo 2DS** — Nintendo-ს მიერ წარმოებული მერვე თაობის პორტატიული სათამაშო კონსოლი. დაანონსდა  2013 წლის აგვისტოში, ხოლო გამოვიდა ჩრდილოეთ ამერიკაში, ევროპასა და ავსტრალიაში 2013 წლის 12 ოქტომბერს. Nintendo 2DS არის Nintendo 3DS-ის საბაზისო მოდელი, რომელსაც იდენტური აპარატურა, მსგავსი ფუნქციონალი და Nintendo DS-ისა და 3DS-ისთვის შექმნილ პროგრამებთან თავსებადობა აქვს, თუმცა, მას არ გააჩნია Nintendo 3DS-ის საფირმო ავტოსტერეოსკოპული 3D ეკრანი და არ იკეცება და ერთიანი ფორმისაა. Nintendo of America-ს ყოფილმა პრეზიდენტმა, რეჯი ფილს-ემემ განაცხადა, რომ 2DS უპირველესად ახალგაზრდა მოთამაშეებზე (მაგალითად, შვიდ წლამდე ასაკის ბავშვებზე) იყო ორიენტირებული, რადგან Nintendo მანამდე ურჩევდა მათ, არ გამოეყენებინათ 3DS-ის 3D ფუნქციონალი თვალის პოტენციური ჯანმრთელობის რისკების გამო.

Nintendo 2DS-მა კრიტიკოსებისგან არაერთგვაროვანი შეფასება მიიიღო. მათ გააკრიტიკეს კონსოლის დიზაინი, რომელიც ზოგმა 3DS-ზე ნაკლებად მიმზიდველად მიიჩნია, მისი დაბალი ხმის ხარისხი და ბატარეის ხანგრძლივობა. თუმცა, 2DS-ის დიზაინი ზოგიერთი კრიტიკოსის მიერ შეფასდა, როგორც 3DS-ზე უფრო გამძლე და კომფორტული სატარებლად, განსაკუთრებით სამიზნე ბაზრისთვის. ზოგიერთმა კრიტიკოსმა განაცხადა, რომ 3D მხარდაჭერის არარსებობა Nintendo-ს მხრიდან იმის აღიარება იყო, რომ ეს კონცეფცია „ხრიკი“ იყო; თუმცა, Nintendo-მ მას შემდეგ განაცხადა, რომ ავტოსტერეოსკოპული 3D მათი სამომავლო გეგმების ნაწილია. Nintendo 2DS-ის წარმოება იაპონიაში 2019 წელს შეწყდა, ხოლო დანარჩენ მსოფლიოში 2020 წელს, Nintendo 3DS-ის ოჯახის სხვა სისტემებთან ერთად.

## რესურსები ინტერნეტში
## სქოლიო
კატეგორია:Nintendo 3DS
კატეგორია:პორტატიული ვიდეო თამაშების კონსოლები
კატეგორია:2013 წელს წარმოდგენილი პროდუქტები
კატეგორია:უკუთავსებადი ვიდეო თამაშების კონსოლები
კატეგორია:მერვე თაობის ვიდეო თამაშების კონსოლები
კატეგორია:2010-იანი წლების სათამაშოები
კატეგორია:ARM-ზე დაფუძნებული კონსოლები
გელა გელაძე

**გელა გელაძე** (დ. 18 სექტემბერი, 1982) — ქართველი იურისტი. 2025 წლის 28 მაისიდან არის საქართველოს შინაგან საქმეთა მინისტრი.

## ბიოგრაფია 
გელა გელაძე დაიბადა 1982 წლის 18 სექტემბერს. 1999–2004 წლებში სწავლობდა თბილისის სახელმწიფო უნივერსიტეტში. 2004 წლიდან არის სამართალმცოდნეობის მაგისტრი. 

1999–2001 წლებში საქართველოს პროკურატურაში სტაჟიორად მუშაობდა. 2001–2004 წლებში იყო საქართველოს შინაგან საქმეთა სამინისტროს ვაკე-საბურთალოს რაიონის საგამოძიებო სამსახურის გამომძიებლის თანაშემწე საზოგადოებრივ საწყისებზე. 2004 წელს დაინიშნა საქართველოს სახელმწიფო დაცვის სპეციალური სამსახურის გენერალური ინსპექციის მრჩევლად. ამავე წლიდან საქართველოს შინაგან საქმეთა სამინისტროს დიდუბე-ჩუღურეთის საგამოძიებო სამსახურის გამომძიებელია.

2004–05 წლებში საქართველოს შინაგან საქმეთა სამინისტროს სპეციალური ოპერატიული დეპარტამენტის განსაკუთრებით მნიშვნელოვან საქმეთა უფროსი გამომძიებელი. 2005 წლიდან საქართველოს შინაგან საქმეთა სამინისტროს ქალაქ თბილისის მთავარი სამმართველოს გამომძიებელი. ამავე წლიდან საქართველოს შინაგან საქმეთა სამინისტროს ქალაქ თბილისის მთავარი სამმართველოს ვაკე-საბურთალოს სამმართველოს ზედამხედველი. 

2005–06 წლებში საქართველოს შინაგან საქმეთა სამინისტროს კრიმინალური პოლიციის დეპარტამენტის განყოფილების უფროსის მოადგილე. 2007 წლიდან საქართველოს იუსტიციის სამინისტროს პრობაციის დეპარტამენტის მრჩეველი. 2007–08 წლებში საქართველოს იუსტიცის სამინისტროს გენერალური ინსპექციის მრჩეველი. 

2008–10 წლებში შპს „ელიზი ჯგუფის“ დირექტორი. 2010–12 წლებში საქართველოს განათლებისა და მეცნიერების სამინისტროს საგანმანათლებლო დაწესებულების მანდატურის სამსახურის უფროსის მოადგილე. 

2012–16 წლებში საქართველოს სასჯელაღსრულებისა და პრობაციის სამინისტროს პრობაციის ეროვნული სააგენტოს უფროსის მოადგილე. 2016–18 წლებში საქართველოს შინაგან საქმეთა სამინისტროს ცენტრალური კრიმინალური პოლიციის დეპარტამენტის სამმართველოს უფროსი. 

2018–23 შლებში საქართველოს განათლებისა და მეცნიერების სამინისტროს საგანმანათლებლო დაწესებულების მანდატურის სამსახურის უფროსი. 2023–24 წლებში საქართველოს განათლების, მეცნიერებისა და ახალგაზრდობის მინისტრის მოადგილე. 

2025 წლის 28 მაისიდან საქართველოს შინაგან საქმეთა მინისტრი.

ფლობს გერმანულ და რუსულ ენებს. ჰყავს მეუღლე და 2 შვილი. 

## რესურსები ინტერნეტში
* ბიოგრაფიული ლექსიკონი

კატეგორია:დაბადებული 18 სექტემბერი
კატეგორია:დაბადებული 1982
კატეგორია:ქართველი იურისტები
კატეგორია:საქართველოს შინაგან საქმეთა მინისტრები
კატეგორია:„ქართული ოცნების“ წევრები
ერეღლის მუზეუმი

**ერეღლის მუზეუმი** () — არქეოლოგიური და ეთნოგრაფიული მუზეუმი კონიის პროვინციის ერეღლის რაიონში, თურქეთი. მდებარეობს ისტასიონ კადაზე (ქალაქის მთავარი ქუჩა), მუშაობს კულტურისა და ტურიზმის სამინისტროს დაქვემდებარების ქვეშ.

## ისტორია
მუზეუმი დაარსდა კონიის არქეოლოგიური მუზეუმის ქვედანაყოფად 1967 წელს. 1978 წელს გადაბარგდა საკუთარ შენობაში და დაარსდა როგორც დამოუკიდებელი მუზეუმი. 2005 წელს მუზეუმში დაიწყო რეორგანიზაცია.

## გამოფენები
მუზეუმი გამოფენს ნივთებს ნეოლითური ხანიდან თურქეთის რესპუბლიკურ პერიოდამდე. იგი შედგება ორი განყოფილებისგან, კერძოდ არქეოლოგიური და ეთნოგრაფიული.

პირველ საგამოფენო დარბაზში არის ხუთი ვიტრინა, რომელშიც წარმოდგენილია თიხის ღუმელები, ობსიდიანის სამკაულები ნეოლითური, ხეთური და ფრიგიული ეპოქებიდან, ოქროს დიადემები, ფიგურები, სანთლები, სტელის ნაწილები ელინისტური და რომაული ხანების, სხვადასხვა ბიზანტიური არტეფაქტები, როგორიცაა მინის ნაწარმი, სამაჯურები, რომლებიც იპოვეს ახლომდებარე ისტორიული მიწისქვეშა ქალაქ ოიმალის გათხრებში, რომაული მონეტები, კლასიფიცირებული იმპერატორების მიხედვით, ასევე მამონტის ხერხემლის ნაწილი, რომელიც იპოვეს ახლომდებარე ზენგენის სოფლის საკურთხეველში.

მეორე დარბაზში არის ორი ვიტრინა, რომელშიც გამოფენილია ოსმალური და თანამედროვე თურქული პერიოდების ნივთები.

ვიტრინების გარეთაც არის რამდენიმე დიდი ნივთი. მუზეუმში სულ არის 8367 ექსპონატი.

## სქოლიო
კატეგორია:თურქეთის მუზეუმები
კატეგორია:1978 წელს დაარსებული მუზეუმები
New Nintendo 3DS

**New Nintendo 3DS** — Nintendo-ს მიერ წარმოებული მერვე თაობის დასაკეცი, ორეკრანიანი სათამაშო კონსოლი, რომელიც თავდაპირველად 2014 წლის 11 ოქტომბერს იაპონიაში გამოვიდა, ხოლო 2015 წლის 25 სექტემბერს მსოფლიოს ყველა ძირითად ბაზარზე გავრცელდა. ის Nintendo 3DS ოჯახის პორტატიული კონსოლების მეოთხე სისტემაა, რომელიც გამოვიდა ორიგინალი Nintendo 3DS-ის, Nintendo 3DS XL-სა და Nintendo 2DS-ის შემდეგ; აღსანიშნავია, რომ ეს პირველი მოდელია აპარატურული გაუმჯობესებებით. ორიგინალი 3DS-ის მსგავსად, New Nintendo 3DS-საც გააჩნია უფრო დიდი ვარიანტი – **New Nintendo 3DS XL**.

წინა მოდელებთან შედარებით გაუმჯობესებები მოიცავს განახლებულ პროცესორსა და გაზრდილ RAM-ს, ანალოგურ მართვის ჯოხს (C-Stick), ორ დამატებით ზედა ღილაგს (ZR და ZL), სახის ამოცნობას ავტოსტერეოსკოპული 3D ეკრანის ოპტიმიზაციისთვის, მოყვება 4 GB microSD ბარათი და ჩაშენებული NFC, აგრეთვე დიზაინის უმნიშვნელო ცვლილებებს (როგორიცაა წინა ფერადი ღილაკები და უფრო მცირე ზომის მოდელისთვის ხელმისაწვდომი ცვლადი ფირფიტები). კონსოლი აგრეთვე პროგრამულადაც გაუმჯობესდა, როგორიცაა HTML5-ის მხარდაჭერა მის ვებ-ბრაუზერში.

New Nintendo 3DS-მა კრიტიკოსებისგან დადებითი შეფასებები მიიღო; მიუხედავად იმისა, რომ დიზაინის გარკვეული ასპექტები (როგორიცაა microSD ბარათის სლოტის განლაგება) გააკრიტიკეს, კონსოლები შეაქეს გაუმჯობესებული წარმადობის, მართვის დამატებითი ვარიანტებისა და 3D გამოსახულების უკეთესი ხარისხისთვის. 2017 წლის ივლისში, New Nintendo 2DS XL-ის გამოსვლამდე, Nintendo-მ დაადასტურა, რომ იაპონიაში სტანდარტული ზომის New Nintendo 3DS-ის წარმოება შეწყვეტილი იყო. XL მოდელი იწარმოებოდა 2019 წლის ივლისამდე.

## რესურსები ინტერნეტში
* (ჩრდილოეთი ამერიკა)
* (ავსტრალია) 
* (იაპონია)

## სქოლიო
კატეგორია:Nintendo 3DS
კატეგორია:პორტატიული ვიდეო თამაშების კონსოლები
კატეგორია:უკუთავსებადი ვიდეო თამაშების კონსოლები
კატეგორია:მერვე თაობის ვიდეო თამაშების კონსოლები
კატეგორია:2010-იანი წლების სათამაშოები
კატეგორია:ARM-ზე დაფუძნებული კონსოლები
ბოშები საქართველოში

**ბოშები საქართველოში**  —  საქართველოს მოქალაქეები, რომლებიც ბოშური წარმოშობის არიან. საქართველოში ოფიციალურად ცხოვრობს 604 ბოშა პირი, რომელთა უმრავლესობა ცხოვრობს თბილისში.

ბოშების მნიშვნელოვანი ნაწილი საქართველოში ჩამოვიდა საბჭოთა კავშირის სხვა რეგიონებიდან. დიდი რაოდენობით ბოშა ხალხი გამოიქცა აღმოსავლეთ უკრაინიდან და მოლდოვიდან საქართველოში 1930–1933 წლებში საბჭოთა შიმშილის გამო.

## სქოლიო
კატეგორია:ბოშები
კატეგორია:ბოშები საქართველოში
კაუნასის ხელშეკრულება

[300px|მინი|[ლიტვა|ლიტვისა და ცენტრალური ლიტვის სახელმწიფოები]]
**კაუნასის ხელშეკრულება** —  ხელშეკრულება, რომელსაც ხელი მოეწერა 1920 წლის 29 ნოემბერს კაუნასში, ლიტვა, და შემდეგ დღეს დაიწყო ზავი ლიტვასა და ცენტრალურ ლიტვის რესპუბლიკას შორის, რამაც დაასრულა ცენტრალურ ლიტვის შეტევა კაუნასზე. ხელშეკრულება შეადგინეს 1920 წლის 27-29 ნოემბერს, ლიტვასა და პოლონეთს შორის საზავო მოლაპარაკებების დროს, რომელსაც ხელმძღვანელობდა ერთა ლიგა.

## კონტექსტი
1920 წლის 12 ოქტომბერს პოლონეთის მეორე რესპუბლიკის ჯარისკაცები, გენერალ ლუციან ჟელიგოვსკის მეთაურობით, თავს დაესხნენ ლიტვას, რომელიც ცნობილია როგორც ჟელიგოვსკის ამბოხების სახელით. ამის შემდეგ ქვეყნის აღმოსავლეთი ნაწილი გამოიყო და შეიქმნა ცენტრალური ლიტვის რესპუბლიკა, პოლონეთის მარიონეტული სახელმწიფო. ნოემბრის მეორე ნახევარში ცენტრალური ლიტვის არმია, ჟელიგოვსკის მეთაურობით, თავს დაესხა ლიტვის ქალაქ კაუნასს. 1920 წლის 21 ნოემბრისთვის ცენტრალური ლიტვის ძალებმა მიაღწიეს მდინარე ნევეჟისის ხაზს კედაინიაისთან ახლოს, კაუნასიდან 50 კმ-ის მოშორებით. ადამიანებისა და შეიარაღების ნაკლებობის, საერთაშორისო ზეწოლის ქვეშ, ორივე მხარემ ხელი მოაწერა ომის შეწყვეტის ხელშეკრულებას იმავე დღეს. ლიტვასა და პოლონეთს შორის ზავის მოლაპარაკებამ კაუნასში, ერთა ლიგის ხელმძღვანელობით, გამოიწვია ზავის ხელშეკრულების ხელმოწერა და ოფიციალურად დაიწყო ზავი 1920 წლის 30 ნოემბერს. მიშელ კოსაკოვსკიმ, პოლონეთის მთავრობის წარმომადგენელმა ერთა ლიგის სამხედრო კონტროლის კომისიასთან ერთად, ხელი მოაწერა ხელშეკრულებას პოლონეთის სახელით.

## ლიტერატურა
* *"Bunt Żeligowskiego". Kulisy połączenia Wileńszczyzny do Polski 1920–1922* by Wiesław B. Łach. Warsaw. Wydawnictwo Bellona. 2014. .
* *Wilno 1919–1920* by Lech Wyszczelski. Wydawnictwo Bellona SA, Warsaw, 2008.

## სქოლიო
კატეგორია:ლიეტუვის ისტორია
კოსმოსური ტრიანგულაცია

**კოსმოსური ტრიანგულაცია** — მეთოდი, რომლითაც ახორციელებენ გეოდეზიურ კავშირს დედამიწის ზედაპირის პუნქტებს შორის, ამ პუნქტებიდან მთვარის, სინათლის წყაროთი აღჭურვილი მაღლივი ბალონის ან დედამიწის ხელოვნური თანამგზავრის სინქრონული დაკვირვების საფუძველზე. კოსმოსური ტრიანგულაციის დანიშნულებაა განისაზღვროს დედამიწის ზედაპირზე შორი-შორ განლაგებულ წერტილთა ზუსტი მდებარეობანი, მ. შ. მანძილები და სხვა. 

კოსმოსური ტრიანგულაციის გამოყენებამ დიდად გაზარდა კოორდინატების განსაზღვრის სიზუსტე კლასიკურ მიწისზედა გეოდეზიურ განსაზღვრებთან შედარებით (ამჟამად განსაზღვრის ცდომილება მხოლოდ რამდენიმე მეტრის ფარგლებშია).

## ლიტერატურა
კატეგორია:გეოდეზია
კატეგორია:ასტრომეტრია
კოსმოსური მტვერი

**კოსმოსური მტვერი** — მყარი ნივთიერების ნაწილაკები ვარსკვლავთშორის და პლანეტათშორის სივრცეში. კოსმოსური მტვრის გროვები სინათლეს შთანთქავს და ირმის ნახტომი ფოტოგრაფიებზე ბნელ ლაქებად მოჩანს. კოსმოსური მტვრით გამოწვეული სინათლის ვარსკვლავთშორისი შთანთქმის სიდიდე სხვადასხვა ტალღის სიგრძეზე სხვადასხვაა (ხილულ უბანში \lambda^{-1}-ის პროპორციულია), რაც ვარსკვლავთა გაწითლებას იწვევს. კოსმოსური მტვრის ალბედო დიდია, იგი განაბნევს გამოსხივებას, რასაც ადასტურებს ცხელ, B ტიპის ვარსკვლავთა ახლოს ამრეკლავი ნისლეულების (ვარსკვლავთა მიერ განათებული კოსმოსური მტვრის ღრუბლების) არსებობა. კოსმოსური მტვერი შეიცავს ~1 მკმ ზომის დიელექტრულ ნაწილაკებს, ლითონის მინარევებს და ნაწილობრივ გრაფიტს. მტვრის ნაწილაკთა ანიზოტროპიისა და სივრცეში ორიენტირებული წესრიგით განლაგების გამო კოსმოსური მტვრით შთანთქმა სინათლის პოლარიზაციას იწვევს. 

კოსმოსური მტვრით გამოწვეული შთანთქმა გალაქტიკის სიბრტყეში 0.5-იდან რამდენიმე ვარსკვლავიერ სიდიდემდეა 1 კპს-ზე სპექტრის ვიზუალურ უბანში. კოსმოსური მტვრის მასა დაახლოებით უდრის ვარსკვლავთშორისი ნივთიერების მასის 1%-ს. კოსმოსური მტვერი არათანაბრადაა განაწილებული და ქმნის გლობულებს. ვარსკვლავთა გამოსხივება ათბობს გლობულებს, რომლებიც თვითონ ინფრაწითელ უბანში ასხივებენ. მტვრის ნაწილაკების ზედაპირზე (მტვერი კატალიზატორის როლს თამაშობს) ატომები მოლეკულებად ერთდება. კოსმოსური მტვერი უნდა წარმოიშობოდეს ვარსკელავთშორის გარემოში აირის მოლეკულების კონდენსაციით გრაფიტისა და სხვა ნაწილაკებზე რომელთა წარმოქმნა თავის მხრივ მიმდინარეობს ცივი გიგანტი ვარსკვლავების ატმოსფეროში, ზეახალი ვარსპკვლავების გაფართოებად გარსებში და სხვა.

## ლიტერატურა
ლიეტუვის უძველესი მეფუტკრეობის მუზეუმი

მარჯვნივ|მინი|292x292პქ| ლიეტუვის უძველესი მეფუტკრეობის მუზეუმი
მარჯვნივ|მინი|250x250პქ| სკულპტურული სკები მუზეუმში
**ლიეტუვის უძველესი მეფუტკრეობის მუზეუმი** () — დაარსდა 1984 წელს სტრიპეიკიას მახლობლად, ჩრდილო-აღმოსავლეთ ლიეტუვაში და წარმოაჩენს მეფუტკრეობის ისტორიას ამ მხარეში. მუზეუმი, რომელიც აუკშტაიტიას ეროვნული პარკის ნაწილია, მეფუტკრე ბრონიუს კაზლასმა დააარსა.

2006 წლის მონაცემებით, მუზეუმი ექვსი შენობისგან, დაახლოებით 500 ექსპონატისა და 25 ქანდაკებისგან შედგებოდა. ლიეტუვაში მეფუტკრეობის ისტორიის ილუსტრირების გარდა, მუზეუმის ზოგიერთ ხის ქანდაკებაში თავად ფუტკრის სკებიც არის ჩადგმული. ქანდაკებები პატივს მიაგებს ფუტკრების ადგილს მსოფლიო მითოლოგიასა და ფოლკლორში. მოიცავს ეგვიპტურ და ამერიკელი ინდიელების ფიგურებს, ასევე ლიეტუველი ღმერთი ბაბილისისა და ქალღმერთი აუსტეიას ფიგურებს. ისინი გამოკვეთეს თეოფილის პატიეჟუნასმა და იპოლიტას უჟკურნისმა.

გამოფენაში შედის მინისებრი სკები, რომლებიც ვიზიტორებს საშუალებას აძლევს, დააკვირდნენ ფუტკრების მუშაობას. ასევე გვხვდება ხელსაწყოების კოლექციები და ილუსტრაციები, რომლებიც ფუტკრების როლს აჩვენებს დამტვერვაში. მუზეუმში გვხვდება მე-15 საუკუნიდან მე-20 საუკუნის დასაწყისამდე შექმნილი სკები.

ლიეტუვის ვეტერინარული აკადემია ამტკიცებს, რომ ლიეტუველი ფუტკრები განსაკუთრებით მშვიდობიანები არიან. ისინი ევროპული მეთაფლია ფუტკრის ქვესახეობას წარმოადგენენ, იტალიურ ფუტკრებზე პატარები და კავკასიურ ფუტკრებზე დიდები არიან.

ლიეტუვაში ფუტკარი მეგობრობის სიმბოლოა; სიტყვა *„ბიჩიულისი“* კი სიყვარულით გამოხატულ მიმართვას ნიშნავს. 2005 წელს უკრაინის პრეზიდენტმა ვიქტორ იუშჩენკომ ლიეტუვის პრეზიდენტ ვალდას ადამკუსს სამი ფუტკრის სკა და ფუტკრები აჩუქა, რომლებიც მუზეუმში მიიტანეს.

მუზეუმი ღიაა მაისიდან ოქტომბრამდე. აგვისტოში თაფლის მოსავლის ფესტივალი იმართება და მუზეუმში „თაფლის ბარია“ წარმოდგენილი.

მუზეუმში ბოლო წლებში რეკონსტრუქცია მიმდინარეობდა. თუმცა, ის ხელახლა გაიხსნა 2015 წლის გაზაფხულზე.

## რესურსები ინტერნეტში 
* მუზეუმი მეფუტკრეობით დაწყებულ კავშირს აღნიშნავს . „ბალტიის თაიმსი“, 2000 წლის 24 აგვისტო. წვდომა 2011-04-15
* უძველესი მეფუტკრეობის მუზეუმი . ლიეტუვის მუზეუმების ასოციაცია. წვდომა 2011-04-15.
* უძველესი მეფუტკრეობის მუზეუმი . თქვენს ჯიბეში ქალაქის გზამკვლევები . წვდომა 2011-04-15.
* მუზეუმის შესახებ 
* „მეფუტკრის სულიერი სამყარო მუზეუმის ნივთებში“ მუზეუმის ქანდაკებებს განიხილავს.
* პრეზიდენტი ადამკუსი საჩუქრად ფუტკრებს იღებს
* ლიეტუვური ფუტკრები
კატეგორია:მეფუტკრეობა
ბე ჰიუნ-სუნი

**ბე ჰიუნ-სუნი** (კორ. 배현성; დაიბადა 1999 წლის 3 მაისს) — სამხრეთ კორეელი მსახიობი. ის ყველაზე ცნობილია თავისი როლებით კორეულ სერიალეში: „ჩვენი ბლუზი“ (2022), „გაუსის ელექტრონიკა“ (2022), „გიონგსეონგის არსება“ (2024) და „ოჯახი შერჩევით“ (2024) 

## კარიერა 
### 2018-დღემდე: სამსახიობო დებიუტი 
ბეიმ კარიერა, როგორც მსახიობმა, დაიწყო და დადებიუტდა ვებ-სერიალში „სიყვარულის ფლეირისთი“. მან რამდენიმე ეპიზოდური როლი შეასრულა ისეთ ფილმებში, როგორიცაა „ღვთაებრივი მრისხანება“ (2019), „ყველაზე ჩვეულებრივი რომანი“ (2019) და სატელევიზიო სერიალში „რა დაემართა მდივან კიმს“ (2018).

მან მონაწილეობა მიიღო სიყვარულის ფლეილისტის მეოთხე სეზონში, ხელახლა შეასრულა პარკ ჰა-ნეულის როლი და პარტნიორი იყო კიმ სეი-რონი. მან ასევე მონაწილეობა მიიღო სკოლის ფანტაზიის დრამაში ,,არაჩვეულებრივი შენ“ (2019) და კრიტიკოსების მიერ მაღალ შეფასებულ ტელესერიალში ,,საავადმყოფოს ფლეილისთი“.ერთ-ერთი ყველაზე მნიშვნელოვანი როლი, რომელიც მან შეასრულა იყო დრამაში ,,ჩვენი ბლუზი“, რომელიც მაყურებელმა დადებითად შეაფასა.

მან ერთ-ერთი მთავარი როლი შეასრულა დრამაში „ოჯახი შერჩევით“, რომელიც ჩინური დრამის „წინ“ კორეული ვერსიაა. დრამა ეთერში გავიდა 2024 წლის ბოლოს jtbc არხზე და OTT პლატფორმებზე.

2025 წელს ბეიმ განსაკუთრებული გამოჩენა მოახდინა დრამაში ,,რეზიდენტი პლეიბუქი", სადაც განაახლა თავისი როლი სერიალიდან ,,საავადმყოფოს ფლეილისტი". ასევე, იმავე წელს დადასტურდა, რომ იგი დაინიშნა ახალ ჰან სუკ-კიუს დრამაში "CEO შინს პროექტი".

## ფილმოგრაფია 
### ფილმი 
### სატელევიზიო სერიალები 
### ვებ სერიალები 
### მუსიკალურ ვიდეოებში გამოჩენა 
## სქოლიო
კატეგორია:სამხრეთკორეელი მსახიობები
კატეგორია:დაბადებული 3 მაისი
კატეგორია:დაბადებული 1999
კატეგორია:ცოცხალი ადამიანები
ელექტრინაის წყალსაცავი

მინი|250პქ|მარჯვნივ|ელექტრინაის წყალსაცავი, ფონზე ელექტროსადგურით
**ელექტრინაის წყალსაცავი** () — წყალსაცავი ლიეტუვაში, ქალაქ ელექტრინაის სამხრეთით. ლიეტუვაში სიდიდით მესამე ხელოვნური ტბა. შეიქმნა 1961 წელს მდინარე სტრევაზე კაშხლის აგებით. ის წყლით ამარაგებს 1800 მეგავატიანი ელექტროსადგურ „ელექტრინაის“. წყალსაცავის შექმნისას რამდენიმე სოფელი წყლით დაიფარა; 140-ზე მეტი ოჯახი გადაასახლეს. წყალსაცავმა ასევე დაფარა რვა ტბა.

წყალსაცავის ფართობია დაახლოებით 1,264 ჰექტარი, სიღრმე კი 30 მეტრს აღემატება.

## ლიტერატურა 
* *Elektrėnai*, Vilnius: Jandrija, 2006

## სქოლიო 
კატეგორია:წყალსაცავები
ბორა სტანკოვიჩის სახლი

300px|მინი
**ბორა სტანკოვიჩის სახლი** () — მემორიალური სახლი მდებარეობს ვრანიაში, ბაბა ზლატინას ქუჩაზე #9-ში, ყოფილ დონია მალაში, იმ ნაკვეთზე, რომელიც იყიდა ბორას ბაბუამ, რომლის სახელის მიხედვითაც ქუჩამ მოიღო სახელი. ეს ობიექტი მნიშვნელოვანია იმით, რომ სწორედ ამ სახლში დაიბადა მწერალი ბორისავ სტანკოვიჩი. ბორა სტანკოვიჩის სახლს აქვს დიდი მნიშვნელობის კულტურის ძეგლის სტატუსი.

ბორა სტანკოვიჩის სახლი აშენდა 1855 წელს. სახლი ააშენა „ბაბუა ზლატამ“. XX საუკუნის დასაწყისიდან მუნიციპალიტეტმა იყიდა სახლი, რეკონსტრუქცია გაუკეთა და ტიპიური ვრანიული საოჯახო სახლისგან სახლ-მუზეუმი გახადა.

დღეს ამ სახლში განთავსებულია მუზეუმი, რომელიც ეკუთვნის ვრანიის სახალხო მუზეუმს.

## სქოლიო
კატეგორია:სერბეთის სახლ-მუზეუმები
კოსმოქიმია

მინი|მეტეორიტები — კოსმოქიმიის ყველაზე ხშირი შესწავლის ობიექტი
**კოსმოქიმია** ( და ) — მეცნიერება კოსმოსური სხეულების ქიმიური შედგენილობის, სამყაროში ელემენტების გავრცელებისა და განაწილების კანონების, კოსმოსური ნივთიერების წარმოქმნის დროს ატომების შერწყმისა და მიგრაციის შესახებ. კოსმოქიმიის ყველაზე უფრო შესწავლილი ნაწილია გეოქიმია. 

კოსმოქიმია იკვლევს ძირითადად „ცივ“ პროცესებს ნივთიერებათა ატომურ-მოლეკულური ურთიერთქმედების დონეზე. კოსმოსში მიმდინარე „ცხელ“ ბირთვულ პროცესებს (ნივთიერების პლაზმურ მდგომარეობას და მისთ.) კი ძირითადად ფიზიკა შეისწავლის. კოსმოქიმია ახალი მეცნიერებაა, რომელიც მნიშვნელოვნად განვითარდა XX საუკუნის II ნახევარში კოსმონავტიკის განვითარებასთან ერთად. ადრე კოსმოსურ სივრცეში მიმდინარე ქიმიური პროცესისა და კოსმოსური სხეულების შედგენილობას სპექტრული ანალიზის საშუალებით შეისწავლიდნენ. კოსმონავტიკის განვითარებამ, ავტომატური სადგურების და კოსმონავტების მთვარეზე დაშვებამ, მთვარის ზედაპირის ნიმუშების დედამიწაზე ჩამოტანამ შესაძლებელი გახადა ამ ნიმუშების უშუალო ქიმიური შესწავლა. ამასთან ავტომატურმა სადგურებმა ანალიზების სერია ჩაატარეს უშუალოდ მარსისა და ვენერას ზედაპირზე. 

ვარსკვლავთშორის სივრცეში ძალიან მცირე კონცენტრაციით არის აღმოჩენილი ბევრი ელემენტის ატომები და მოლეკულები, აგრეთვე მინერალებიც (კვარცი, სილიკატები, გრაფიტი და ა. შ.); მიმდინარეობს სხვადასხვა რთული ორგანული ნაერთების სინთეზი, რომლებიც წარმოიქმნებიან მზის პირველადი აირებისა (H2, CO, NH3, O2, N2, S) და სხვა მარტივი ნივთიერებებისაგან, სხვადასხვა ტიპის გამოსხივების მონაწილეობით. 1980 წლისათვის აღმოჩენილია მოლეკულათა 30-მდე ტიპი, მ. შ. 7 ატომის შემცველი რთული მოლეკულებიც. კოსმოსური სხეულებს შორის მიმდინარეოსს ნივთიერებების ცვლა. მაგალითად დედამიწაზე ყოველწლიურად დაახლოებით 104 ტ. კოსმოსური მტვერი იყრება. კოსმოსში მიმდინარე გარდაქმნებს ახლავს დასხივება, რაც ბირთვულ რეაქციებს განაპირობებს, ეს კი ცვლის ნივთიერებათა იზოტოპურ და ატომურ შედგენილობას. კოსმოსური სხეულების, მაგალითად მეტეორიტების, იზოტოპური შედგენილობის გარკვევა საშუალებას გვაძლევს განვსაზღვროთ, თუ როგორი იყო წარსულში გალაქტიკური გამოსხივების შედგენილობა, ინტენსივობა და მოდულაცია.

## ლიტერატურა
ივან ჰუკლეკი

**ივან ჰუკლეკი** () — ხორვატი სპორტსმენი. ხორვატიის სახელით მონაწილეობას იღებს ბერძნულ-რომაული სტილით ჭიდაობაში.

## კარიერა
2017 წელს ჰუკლეკმა პოლონეთის ქალაქ ბიდგოშჩში გამართულ მსოფლიოს 23 წლამდელთა ჩემპიონატზე, 85 კგ წონით კატეგორიაში ვერცხლის მედალი მოიპოვა. 2018 წელს სტამბოლში  ჩატარებულ ევროპის 23 წლამდელთა ჩემპიონატზე, 87 კგ წონით კატეგორიაში ასევე ვერცხლის მედლის მფლობელი გახდა. ჰუკლეკმა სოფიაში მოიპოვა ერთ-ერთი ბოლო საგზური 2021 წლის ბერძნულ-რომაული ჭიდაობის მსოფლიო საკვალიფიკაციო ტურნირზე 87 კგ წონით კატეგორიაში.

## სქოლიო
## რესურსები ინტერნეტში
*ივან ჰუკლეკი United World Wrestling-ზე
*ივან ჰუკლეკი ჭიდაობის საერთაშორისო მონაცემთა ბაზაში
*ივან ჰუკლეკი Olympics.com-ზე
*ივან ჰუკლეკი Olympedia-ზე

კატეგორია:ხორვატი სპორტსმენები
კატეგორია:ცოცხალი ადამიანები
ნივოლუმაბი

**ნივოლუმაბი**, რომელიც იყიდება სავაჭრო სახელით **ოპდივო** — კიბოს საწინააღმდეგო მედიკამენტი იმუნური საკონტროლო წერტილების ინჰიბიტორების კლასიდან. იგი სელექტიურად უკავშირდება და ბლოკავს პროგრამირებული სიკვდილის-1 (PD-1) რეცეპტორს T უჯრედებზე, რითაც ხელს უწყობს მათ გააქტიურებას. იგი გამოიყენება კიბოს რამდენიმე ტიპის სამკურნალოდ. ეს მოიცავს მელანომას, ფილტვის კიბოს, ავთვისებიან პლევრულ მეზოთელიომას, თირკმლის უჯრედოვან კარცინომას, ჰოჯკინის ლიმფომას, თავისა და კისრის კიბოს, უროთელიურ კარცინომას, მსხვილი ნაწლავის კიბოს, საყლაპავი მილის სკვამოზურ უჯრედოვან კარცინომას, ღვიძლის კიბოს, კუჭის კიბოს და საყლაპავი მილის ან გასტროეზოფაგური შეერთების კიბოს. იგი ინიშნება ვენაში ინფუზიით.

## სქოლიო
კატეგორია:სიმსივნე
New Nintendo 2DS XL

**New Nintendo 2DS XL** (იაპონიაში იყიდებოდა როგორც **New Nintendo 2DS LL**) — Nintendo-ს მიერ წარმოებული, მერვე თაობის დასაკეცი ორეკრანიანი პორტატიული სათამაშო კონსოლი. ის Nintendo 3DS-ის ოჯახის მეექვსე და ბოლო სისტემაა. კონსოლი ავსტრალიასა და ახალ ზელანდიაში 2017 წლის 15 ივნისს გამოვიდა,  იაპონიასა და სამხრეთ კორეაში – 2017 წლის 13 ივლისს, ხოლო ჩრდილოეთ ამერიკასა და ევროპაში – 2017 წლის 28 ივლისს. ეს მოდელი, ისევე როგორც Nintendo 3DS-ის ყველა სხვა მოდელი, 2020 წლის 31 მარტში შეწყდა იაპონიაში, ევროპაში, ავსტრალიასა და სხვა რეგიონებში (ჩრდილოეთ ამერიკის გარდა). ჩრდილოეთ ამერიკაში მისი წარმოება 2020 წლის 16 სექტემბერს შეწყდა.

Nintendo 2DS-ის მსგავსად, New Nintendo 2DS XL-იც New Nintendo 3DS-ის აპარატურას იყენებს. თუმცა, ამ მოდელს არ აქვს ავტოსტერეოსკოპული 3D დისპლეი, მიკროფონი და კამერა საკინძზეა გადატანილი, დინამიკები კი კონსოლის ქვედა ნაწილშია მოთავსებული. New Nintendo 3DS-ის მსგავსად, მას აქვს განახლებული პროცესორი,  C-Stick-ს სახელით ცნობილი ანალოგური მართვის ღილაკი და დამატებითი ზედა ღილაკები, ასევე NFC მხარდაჭერა Amiibo-სთვის თავსებად თამაშებში გამოსაყენებლად.
 Nintendo Support-ის ინფორმაციით, კონსოლის ბატარეა 3DS თამაშების თამაშისას 3.5-დან 5.5 საათამდე ძლებს, Nintendo DS თამაშებისას – 7-დან 9 საათამდე, ხოლო ძილის რეჟიმში დაახლოებით 3 დღე.

New Nintendo 2DS XL-მა კრიტიკოსებისგან დადებითი შეფასებები მიიღო. კრიტიკოსებმა აღნიშნეს, რომ მან Nintendo 2DS-ისა და New Nintendo 3DS XL-ის მახასიათებლები უფრო ერგონომიულ და ესთეტიკურად მიმზიდველ მოწყობილობაში გააერთიანა, ვიდრე სწორი ფორმის Nintendo 2DS იყო. თუმცა, აღინიშნა ეკრანისა და დინამიკის ხარისხის მცირე უკუსვლა.

2021 წლის 31 მარტის მონაცემებით, New Nintendo 2DS XL კონსოლების სულ 4.8 მილიონი ერთეული გაიყიდა. აქედან 1.24 მილიონი იაპონიაში, 1.83 მილიონი ჩრდილოეთ ამერიკაში, ხოლო 1.73 მილიონი სხვა რეგიონებში (მათ შორის ევროპასა და ავსტრალიაში).

## რესურსები ინტერნეტში
*New Nintendo 2DS XL — Nintendo-ს ოფიციალური საიტი

## სქოლიო
კატეგორია:Nintendo 3DS
კატეგორია:პორტატიული ვიდეო თამაშების კონსოლები
კატეგორია:2017 წელს წარმოდგენილი პროდუქტები
კატეგორია:უკუთავსებადი ვიდეო თამაშების კონსოლები
კატეგორია:მერვე თაობის ვიდეო თამაშების კონსოლები
კატეგორია:2010-იანი წლების სათამაშოები
კატეგორია:ARM-ზე დაფუძნებული კონსოლები
ბალტიის ზეგნები

მინი|300პქ|აშბერგი ჰიუტენის ბორცვებზე, ბალტიის ზეგნების ნაწილი
**ბალტიის ზეგნები** () — დაახლოებით 200 კილომეტრი სიგანის მორენული ბორცვების ჯაჭვი, რომელიც ესაზღვრება სამხრეთ ბალტიის ზღვას იუტლანდიიდან ესტონეთამდე.

## გეოგრაფია 
ზეგანი, რომლის სიმაღლე ზღვის დონიდან 329 მეტრს აღწევს ვიეჟიცაში (), ქმნის აღმოსავლეთ ევროპის ვაკის დასავლეთ ნაწილს. ჩრდილოეთით ზეგნებიის სიმაღლე ფინეთის ყურემდე სტაბილურად იკლებს. აღმოსავლეთით ისინი ერთდებიან ბელორუსის ქედს; სამხრეთ-აღმოსავლეთით კი თანდათან უერთდებიან პოლეზიის დაბლობს. სამხრეთით რელიეფი ვისლას ვრცელ აუზში ეშვება. დასავლეთით ზეგანს ჩრდილოეთ გერმანიის ვაკე ესაზღვრება, ხოლო ჩრდილო-დასავლეთით რელიეფი შლეზვიგ-ჰოლშტაინის ზეგანიდან დასავლეთისკენ ეშვება ჩრდილოეთის ზღვაში.

ბალტიის ზეგანს კვეთს მდინარეები ოდერი, ვისლა, მემელი და დვინა. დასავლეთიდან აღმოსავლეთისკენ მოიცავს შემდეგ ბორცვიან ქედებს: ანგელნს, შვანზენს, ჰიუტენის ბორცვებს, დანიურ ვალდს, ჰოლშტაინის შვეიცარიას, მეკლენბურგის შვეიცარიას, პომერანიის ტბების პლატოს (ვიეჟიცის მდინარეებით), მასურიის ტბების რაიონს (ვზგორზა შესკიეს მდინარეებით) (), სუდოვის ზეგანს და ქვემო ლიეტუვის ქედს.

## ეკონომიკა, ტურიზმი და ლანდშაფტი 
დაბალი, კლდოვანი, მორენული ლანდშაფტი ნაყოფიერია და ხელს უწყობს მაღალპროდუქტიულ სახნავ-სათესი მიწების დამუშავებას. ტბების ჯაჭვი და მორენების ბოლო ქედები პოპულარული დასასვენებელი ადგილებია. ქვიშიანი ტერიტორიები ძირითადად ფიჭვნარითაა დაფარული.

## სქოლიო 
კატეგორია:მთიანეთები
კატეგორია:ევროპის რელიეფი
მინიია (მდინარე)

მარჯვნივ|მინი|300x300პქ|მდინარე მინიია კინტაის მახლობლად
**მინიია** — მდინარე დასავლეთ ლიეტუვაში, ნემანის მარჯვენა შენაკადი. მისი სიგრძე 202 კილომეტრია და სათავეს იღებს დიდოვასის პატარა ტბიდან, ხოლო ჰიდროგრაფიულად სიდეკლისის ტბიდან, ტელშიაიდან სამხრეთით, 14 კმ-ში. სიდეკლისიდან გამომავალ ნაკადულს *მავა* ეწოდება, ილგისისა და პლუოტინალისის ტბებს შორის - *კლიურკე* და მხოლოდ დიდოვოს ტბის გავლის შემდეგ ეწოდება მას მინიია.

მიედინება ილგისის, პლუოტინალისის, დიდოვასის და გარგჟდაის, პრიეკულეს ტბებში, სანამ მიაღწევს ნემუნასის დელტას და იტოტება.

1873 წელს აშენდა არხი, სახელწოდებით „ვილჰელმო კანალასი“, რომელიც მინიიას პირდაპირ კლაიპედას პორტთან აკავშირებდა.

## შენაკადები 
* მარცხნივ: პალა, ალანტასი, ჟველსა, აგლუონა, ვეივირჟასი, ტენენისი
* მარჯვნივ: საუსდარავასი, ბაბრუნგასი, მიშუპე, სალნატასი

## სქოლიო 
კატეგორია:ლიეტუვის მდინარეები
დაინავას ტყე

**დაინავას ტყე** () ასევე **დრუსკინინკაი-ვარენას ტყე** (), ისტორიულად ჰროდნას ტყე (), ეს სოფლებია მარკინკონისი, ზერვინოსი, ლატეჟერისი, ლინეჟერისი, დუბინინკასი, მარგიონისი, მუსტეიკა.

## გალერეა 

ფაილი:Dainavos_giria001.JPG|ალტ=Pines of Dainava forest| დაინავას ტყის ფიჭვები
ფაილი:Lynežeris001.JPG|ალტ=Ethnographic village of Lynežeris in the depths of the forest| ეთნოგრაფიული სოფელი ლინეჟერისი ტყის სიღრმეში
ფაილი:Varene_springs.jpg|ალტ=The sources of Varėnė river| მდინარე ვარენის სათავე
ფაილი:Pelkėtas_miškas,_Musteikos_apylinkės.JPG|ალტ=Wild rosemary undergrowth in Dainava forest near Musteika| ველური როზმარინის ქვეტყე დაინავას ტყეში, მუსტეიკასთან ახლოს

## ლიტერატურა
* Dainavos giria. Tarybų Lietuvos enciklopedija, T. 1 (A-Grūdas). Vilnius, Vyriausioji enciklopedijų redakcija, 1985, 374 psl.

## სქოლიო 
კატეგორია:ტყეები
PlayStation TV

**PlayStation TV** (შემოკლებით **PS TV**), იაპონიასა და აზიის სხვა ნაწილებში **PlayStation Vita TV** ან **PS Vita TV**-ის სახელითაა ცნობილი) — Sony Computer Entertainment-ის მიერ წარმოებული  მერვე თაობის მიკროკონსოლი და PlayStation Vita პორტატიული სათამაშო კონსოლის არა-პორტატიული ვარიანტი. იაპონიაში 2013 წლის 14 ნოემბერს გამოვიდა, ხოლო ევროპასა და ავსტრალიაში – 2014 წლის 14 ნოემბერს.

PS TV ეკრანის ნაცვლად, კონსოლი ტელევიზორს HDMI კაბელით უერთდება და იმართება DualShock 3 ან DualShock 4 კონტროლერებით და შეუძლია PlayStation Vita-ს თამაშებისა და აპლიკაციების გაშვება, როგორც ფიზიკური კარტრიჯებიდან, ასევე PlayStation Store-დან გადმოწერით. PS TV-ზე არ არის ხელმისაწვდომი PS Vita-ს გარკვეული ფუნქციები, მაგალითად, გიროსკოპი და მიკროფონი, რის გამოც ყველა კონტენტი არ არის თავსებადი ამ მოწყობილობასთან. მიუხედავად ამისა, PS TV-ს შეუძლია Vita-ს წინა და უკანა სენსორული პანელებისთვის შეხების იმიტაცია PS3 და PS4 კონტროლერების გამოყენებით.

PlayStation TV-მა კრიტიკოსებისგან დადებითი შეფასებები მიიღო. „PC World“-მა მოწყობილობა აღწერა როგორც საოცარი გამოგონება, რომლის მთავარ უპირატესობად Vita-სა და PSP-ის თამაშების დიდ ეკრანზე თამაშის შესაძლებლობა დაასახელა. „IGN“-ის აზრით, ეს კონსოლი „შესაძლოა Sony-ს ერთ-ერთი ყველაზე მიმზიდველი სიახლე იყოს, რომელმაც PS4-ისთვის გადამწყვეტი უპირატესობა მისცა.“

## რესურსები ინტერნეტში
* 
* სამხრეთი კორეის ოფიციალური საიტი
* [აშშ-ის ოფიციალური საიტი (დაარქივებულია Wayback Machine(https://ka.wikipedia.org/wiki/Wayback_Machine)-ით)]

## სქოლიო
კატეგორია:მერვე თაობის ვიდეო თამაშების კონსოლები
კატეგორია:მიკროკონსოლები
კატეგორია:PlayStation (ბრენდი)
კატეგორია:PlayStation Vita
კატეგორია:2013 წელს წარმოდგენილი პროდუქტები
კატეგორია:PlayStation Vita
კატეგორია:Sony-ს კონსოლები
კატეგორია:ARM-ზე დაფუძნებული კონსოლები
თაიფუნ თალიფოღლუს საბეჭდი მანქანის მუზეუმი

**თაიფუნ თალიფოღლუს საბეჭდი მანქანის მუზეუმი** () — ტექნოლოგიური მუზეუმი ოდუნპაზარში, ესქიშეჰირში, თურქეთში, რომელიც საბეჭდ მანქანებს აჩვენებს.

საბეჭდი მანქანების მუზეუმი პირველია ამ ტიპის მუზეუმთაგან თურქეთში. ოდუნპაზარის მუნიციპალიტეტის საკუთრებაში და მართვაში მყოფი მუზეუმი მდებარეობს ისტორიულ შამლიოღლუს სასახლეში. გაიხსნა 2016 წლის 15 მაისს და დასახელებულია ჟურნალისტისა და ტელევიზიის პროდიუსერის ტაიფუნ ტალიპოღლუს სახელზე, რომელმაც გაიღო მის მიერ გამოყენებული საბეჭდი მანქანები. მუზეუმში მისი ცვილის ქანდაკებაა. ასევე არის ყოფილი პრემიერ-მინისტრის ბიულენთ ეჯევითის (1925-2006) ცვილის ქანდაკება, რომელიც თავის საბეჭდ მანქანაზე წერს,  იგი მუშაობდა თურქეთის პრესის ატაშედ ლონდონში, ინგლისში. ორმოცდაათზე მეტი საბეჭდი მანქანა სხვადასხვა მარკისა და მოდელისაა გამოსაჩენად, მათ შორის ისეთი მწარმოებლების პროდუქცია, როგორიცაა:Olivetti, Remington Rand, Halda, Brother Industries, Alpina და Facit.

მუზეუმი ღიაა ყოველდღე 10:00-დან 17:00 საათამდე ადგილობრივი დროით, ორშაბათის გარდა.

## სქოლიო
კატეგორია:თურქეთის მუზეუმები
კატეგორია:2016 წელს დაარსებული მუზეუმები
კატეგორია:2016 წელს დაარსებულები თურქეთში
სინოპის ციხესიმაგრის ციხე

**სინოპის ციხესიმაგრის ციხე** () — სახელმწიფო ციხე, რომელიც მდებარეობდა სინოპის ციხესიმაგრის შიგნით სინოპში, თურქეთი. როგორც თურქეთის ერთ-ერთი უძველესი ციხე, იგი დაარსდა 1887 წელს საუკუნეების ძველი ფორტიფიკაციის შიდა ციხე-კლდეში, რომელიც მდებარეობს სინოპის კონცხის ჩრდილო-დასავლეთ ნაწილში. იგი ასევე ცნობილია როგორც „ანატოლიური ალკატრაზი“, რადგან ტყვებისთვის გაქცევა შეუძლებელი იყო ადგილმდებარეობისა და მაღალი უსაფრთხოების ზომების გამო. ციხე დაიხურა 1997 წელს და ტყვები გადაიყვანეს სინოპში ახლად აშენებულ თანამედროვე ციხეში.

## სინოპის ციხესიმაგრე
250px|მინი
სინოპის კონცხის ჩრდილო-დასავლეთ ნაწილში შავი ზღვის სანაპიროზე უშუალოდ მდებარე სინოპის ციხე-კლდე თავდაპირველად აშენდა ძვ. წ. VII საუკუნეში, როდესაც ქალაქი ხელახლა დაარსდა როგორც ბერძნული კოლონია მილეტის ქალაქიდან. იგი რამდენჯერმე გაფართოვდა და განაკეთდა თავის ისტორიაში სპარსელების, პონტოს სამეფოს, რომაელებისა და ბიზანტიელების მიერ. ციხესიმაგრემ მთავარი ფორმა მიიღო პონტოს მეფე მითრადატე ევპატორის მეფობის დროს ძვ. წ. 72 წელს. მათგან ხუთი დაემატა შიდა ციხესიმაგრის მშენებლობის დროს.

## ციხესიმაგრის ციხე
250px|მინი
U-ფორმის ფორმით შექმნილი, ქვის ნაგებობის ციხის შენობა 28 დარბაზით ორ სართულზე აშენდა 1887 წელს სამხრეთით შიდა ციხესიმაგრის შიგნით. ტყვების გამოსაყენებლად, თურქული აბანო ერთი გუმბათით ასევე აშენდა ციხის შენობასთან.

ციხე განიხილებოდა როგორც მაღალი უსაფრთხოების სასჯელაღსრულების დაწესებულება, საიდანაც გაქცევის შესაძლებლობა არ არსებობდა ციხესიმაგრეში მდებარეობის გამო. შიდა ციხესიმაგრის კედლების მწვერვალები მსახურობდა ციხის მეკარეების დაარაJებისთვის სასეირნო გზად.

ციხე დაიხურა 1997 წლის 6 დეკემბერს, მას შემდეგ რაც ტყვები გადაიყვანეს სინოპში ახლად აშენებულ ციხეში.

საბაჰათინ ალის ლექსი ალდირმა გონული, რომელიც დაიწერა 1933 წელს ციხეში და ასახავს ციხის ცხოვრებას, კომპოზიციად შექმნა 1977 წელს ქერემ გუნეიმ, რაც დღეს ძალიან პოპულარული სიმღერა გახდა ედიპ აქბაირამის შესრულებით.

თურქული ფილმი პარდონი (2004), და ტელე მინი სერიალები ფირარი (ციხიდან გაქცევა) (1993) და კოპეკი (ძაღლი) (2005) გადაიღეს ისტორიულ ციხეში.

პარმაქლიქლარ არდინდა (ცელების მიღმა) (2007), ადაპტირებული გერმანული RTL ტელევიზიის სერიალიდან Hinter Gittern – Der Frauenknast (1997–2007) და გადაცემული atv არხის მიერ, არის კიდევ ერთი თურქული ტელე მინი სერიალი. სერიალში ადგილი არის სინოპის ციხესიმაგრის ციხე. ფილმის მთავარი მუსიკაა ალდირმა გონული ქიბარიეს შესრულებით.

## ტურისტული ღირსშესანიშნაობა
ციხის ობიექტები გადაეცა კულტურისა და ტურიზმის სამინისტროს 1999 წლის 2 აგვისტოს.

დაგეგმილია შიდა ციხესიმაგრეში ობიექტების კულტურულ კომპლექსად გარდაქმნა საზღვაო და იუსტიციის მუზეუმად.

## რესურსები ინტერნეტში
* Images from Sinop Fortress Prison 

## სქოლიო
კატეგორია:თურქეთის მუზეუმები
კატეგორია:1887 წელს დაარსებული მუზეუმები
ესქიშეჰირის ხის დამუშავების მუზეუმი

**ხის დამუშავების მუზეუმი** () — ხელოვნების მუზეუმი და გალერეა, რომელიც ეძღვნება ხეზე მუშაობას. მდებარეობს ესქიშეჰირში, თურქეთში.

მუზეუმი და ხელოვნების გალერეა დაარსდა ოდუნპაზარის მუნიციპალიტეტის მიერ საერთაშორისო ხეში გამოჩუქურთმებული ქანდაკებების ფესტივლის ჩატარების კონტექსტში. გაიხსნა 2016 წლის 25 მაისს. ის მდებარეობდა სერამიკ პარკში, ოდუნპაზარის რაიონში, გამოფენილია 160 ხის ნაწარმოები, რომლებიც ხელით იქნა დამზადებული 2015 წელს თურქეთში ჩატარებული მე-3 საერთაშორისო ხის დამუშავების ფესტივლისთვის, მე-4 საერთაშორისო ხეში გამოჩუქურთმებული ქანდაკებების ფესტივალი ჩატარდა მუზეუმში 2018 წლის მაისში დევიზით ხის ხმა.

მუზეუმი ღიაა საზოგადოებისთვის ყოველდღე, ორშაბათის გარდა, 10:00-დან 18:00 საათამდე.

## სქოლიო
კატეგორია:თურქეთის მუზეუმები
კატეგორია:2016 წელს დაარსებული მუზეუმები
კატეგორია:2016 წელს დაარსებულები თურქეთში
იზუმოს პროვინცია

**იზუმოს პროვინცია** (出雲国, იზუმო ნო კუნი) — იაპონიის ძველი პროვინცია, რომელიც მოიცავს სიმანეს პრეფექტურის აღმოსავლეთ ნაწილს. ზოგჯერ მას უნშუ-ს (雲州) უწოდებენ. ის პრეფექტურა ტიუგოკუს რეგიონში მდებარეობს.
## ისტორია 
კოფუნის ადრეულ პერიოდში (3 საუკუნე) ეს რეგიონი იყო დამოუკიდებელი და მართკუთხა ყორღანებით იყო აშენებული. მაგრამ მეოთხე საუკუნეში ამ რეგიონში მართკუთხა და გასაღების ფორმის ყორღანების მშენებლობა დაიწყო.

6 ან 7 საუკუნეში იგი შეიერთეს იამოტოს სახელმწიფოს გასაფართოებლად, რომლის ფარგლებშიც მან სამღვდელო დომენის როლი იკისრა.

დღეს იზუმოს სალოცავი (ისევე, როგროც ისეს დიდი სალოცავი) შინტოს ერთ-ერთი უმნიშნელოვანესი წმინდა ადგილი წარმოადგენს: ის კამის ეძღვნება, განსაკუთრებით ოკუნინუშის (ო-კუნი-ნუში-ნო-მიკოტო), სუსანოოსა და იზუმოს ყველა კლანის მითიურ შთამომავალს. იაპონიის მითოლოგიური დედა, ქალღმერთი იზანამზე ამბობენ, რომ იგი დაკრძალულია ჰიბას მთაზე, იზუმოსა და ჰოკის ძველი პროვინციების საზღვარზე, თანამედროვე იასუგის, სიმანეს პრეფექტურის ახლობლად. 

სენგოკუს პერიოდისთვის იზუმომ დაკარგა თავისი მნიშვნებლობის დიდი ნაწილი.სეკიგაჰარას ბრძოლამდე მას მორის კლანი დომინირებდა, ხოლო სეკიგაჰარას შემდეგ ის დამოუკიდებელი საფეოდიო იყო თანამედროვე მაცუეს ტერიტორიაზე მდებარე ციხე-ქალაქით.

იაპონურ  მითოლოგიაში იომის (ჯიჯიხეთი, მიცვალებულთა ქვეყანა) შესასვლელი მდებარეობდა პროვინციაში და ღმერთმა იზანაგიმ დალუქა შესასვლელზე დიდი ლოდის განთავსებით.

## ისტორია და რაიონები 
* სიმანეს პრეფექტურა
* იაკასა რაიონი (秋鹿郡) - გაერთიანება ოუ-სა და შიმანეს რაიონის და გახდა იაცუკას რაიონი (八束郡) 1896 წლის 1 აპრილს.
* იიშის რაიონი (飯石郡)
* იზუმოს რაიონი (出雲郡) - გაერთიანება კანდოსა და ტატეუნის რაიონის და გახდა ჰიკაუას რაიონი(簸川郡) 1896 წლის 1 აპრილს.
* კანდოს რაიონი (神門郡) - გაერთიანებულია იზუმოსა და ტატენუის რაიონი და გახდა ჰიკაუავს რაიონი 1896 წლის 1 აპრილს.
* ნიტას რაიონი (仁多郡)
* ნოგის რაიონი (能義郡) - გახსნილი
* ოჰარას რაიონი (大原郡) - გახსნილი
* ოუს რაიონი (意宇郡) - გაერთიანებულია იაკას და შიმანეს რაიონი და გახდა იაცუკას რაიონი 1896 წლის 1 აპრილს.
* სიმანეს რაიონი(島根郡) - გაერთიანებული იაკასა და ოუს რაიონი და გახდა იაცუკას რაიონი 1896 წლის 1 აპრილს.
* ტატენუის რაიონი(楯縫郡) - გაერთიანებული იზუმოსა და კანდოს რაიონი და გახდა ჰიკაუას რეგიონი 1896 წლის 1 აპრილს.

## სქოლიო